Johannes Erm

Johannes Erm (sündinud 26. märtsil 1998) on eesti kümnevõistleja, valitsev Euroopa meister. Johannes Erm sündis Tartus. Õppis aastail 2005–2017 Tallinna Reaalkoolis. Lapsepõlves tegeles ta jalgpalliga klubis FC Flora treener Priit Adamsoni juhendamisel, kuid 2011. aastast hakkas tegelema kergejõustikuga treener Holger Peeli juhendamisel. 2017. aastal lõpetas ta Tallinna Reaalkoolis gümnaasiumi ning astus USA Georgia ülikooli, kus õppis mehhatroonikat. Aastatel 2017–2021 oli Johannes Ermi treener Petros Kyprianou (varasem Maicel Uibo treener USA-s). 2021–2023 treenis Erm James Thomase juhendamisel. Pärast ülikooliõpinguid naasis Eestisse, kus teda treenib taas Holger Peel. Üksikalade nõustajateks on lisaks Allan Elerand (kõrgushüpe), Uno Ojand (kuulitõuge, kettaheide), Magnus Kirt (odavise), Mareks Arents (teivashüpe), Viktor Saaron (võimlemistreener). Füsioterapeut on Risto Jamnes ja arst Mihkel Mardna. Ameerika Ühendriikide üliõpilasmeistrivõistlustel kümnevõistluses võitis Erm 2018. aastal pronksmedali tulemusega 8046 punkti. 2019. aasta juunis tuli Erm USA üliõpilasmeistriks 8352 punktiga, mis ületas ka Andrei Nazarovile 1987. aastast kuulunud Eesti noorsoo vanuseklassi rekordi (8322). 2022. aastal võitis Erm Eesti meistrivõistlustel Tallinnas kümnevõistluses hõbemedali 8250 punktiga. 30. juulil 2023 tuli Erm Tallinnas toimunud meistrivõistlustel Eesti meistriks tulemusega 8424 punkti. 2024. aastal võitis Erm sisemaailmameistrivõistlustel Glasgow's 6340 punktiga seitsmevõistluses kolmanda koha ja sama aasta Euroopa meistrivõistlustel Roomas kümnevõistluses 8764 punktiga esikoha. 2024. aasta suveolümpiamängudel tuli ta 8569 punktiga kuuendaks. Tulemuste poolest on ta 2024. aasta 11. juuni seisuga Eesti kõigi aegade kümnevõistluse edetabelis teisel kohal (tulemus 8764), seitsmevõistluse edetabelis kolmandal kohal (6340 punkti) ja Eesti kõigi aegade kaugushüppe edetabelis neljandal kohal (tulemus 7.98). Maailma kõigi aegade kümnevõistluse edetabelis on Erm tulemusega 8764 15. kohal ja meeste seitsmevõistluse aegade edetabelis tulemusega 6340 punkti 23. kohal. Allikas: IAAF, EKJL Seisuga 15. september 2024 Seisuga 3. märts 2024 Johannes Ermi isa Andres Erm on mitmekordne Eesti meister moodsas viievõistluses, isa vend Tõnis Erm on kolmekordne maailmameister rattaorienteerumises, vanaisa Ants Erm oli keemik. "Johannes Erm: kuna mitmevõistluse tase on Eestis nii kõva, mõtlesin vahepeal EM-piletit püüda kaugushüppes". Postimees. 12. märts 2018. Vaadatud 9. juuni 2018. Kuidas sündis Eesti spordi üks suuremaid tiime, mis peab Johannes Ermi medaliteni aitama. sport.delfi.ee, 9. november 2023. Johannes Erm püstitas kaheksa isiklikku rekordit ja võitis U20 MMil pronksmedali Õhtuleht.ee, 20. juuli 2016 Johannes Erm ja Karel Tilga tõid Eestile kümnevõistluses kaks EM-medalit Delfi Sport, 23. juuli 2017 Johannes Erm. worldathletics.org Üks tipptegija juures! Johannes Erm tuli USA üliõpilasmeistriks ja purustas Nazarovile kuulunud habemega Eesti rekordi Delfi Sport, 7. juuni 2019 Johannes Erm. World Athletics, Vaadatud 12. juuni 2024. Biograafia ESBL-is Johannes Erm veebisaidil Olympedia (inglise) Johannes Erm Rahvusvahelise Kergejõustikuliidu kodulehel (inglise) U-23 EM: Johannes Erm teenis hõbemedali. sport.postimees.ee, 14. juuli 2019. OM-i 11. mees Erm: kaks kuud tagasi ei olnud ma üldse kindel, kas saan võistelda. sport.err.ee, 5. august 2021. Johannes Erm: eesmärk on eelmise MMi üheksas koht üle teha. sport.postimees.ee, 22. august 2023. Värske Euroopa meister Johannes Erm: see, mida ma praegu teen, on lapsepõlvest peale olnud minu unistuste töö – olla sportlane. tervispluss.delfi.ee, 12. juuni 2024.